stanford-oval/wikipedia huggingface dataset:
הכוכב הבא לאירוויזיון 2016
מהלך התחרות > חצי הגמר

חצי הגמר שודר בשני חלקים 26 ו-27 בפברואר 2016 והורכב משני שלבים: בשלב הראשון ששת המתמודדים השתתפו בשלושה קרבות. מכל דו-קרב, המתמודד עם הציון הגבוה יותר עבר לשלב הבא. בשלב השני שלושת המתמודדים שקיבלו את הציון הנמוך מכל דו-קרב התמודדו בתלת קרב שנקרא "כרטיס אחרון לגמר". המתמודד עם הציון הגבוה יותר עבר לשלב הבא.
| דו קרב> דו קרב.שלב ראשון - 26 בפברואר 2016 | סדר> סדר.שלב ראשון - 26 בפברואר 2016 | שם המבצע> שם המבצע.שלב ראשון - 26 בפברואר 2016 | שם השיר> שם השיר.שלב ראשון - 26 בפברואר 2016 | הצבעת השופטים> סקעת.שלב ראשון - 26 בפברואר 2016 | הצבעת השופטים> מוקי.שלב ראשון - 26 בפברואר 2016 | הצבעת השופטים> פלס.שלב ראשון - 26 בפברואר 2016 | הצבעת השופטים> אטדגי.שלב ראשון - 26 בפברואר 2016 | ציון> ציון.שלב ראשון - 26 בפברואר 2016 | תוצאה> תוצאה.שלב ראשון - 26 בפברואר 2016 |
| --- | --- | --- | --- | --- | --- | --- | --- | --- | --- |
| I | 1 | אלה דניאל | "Eh La Bas" |  |  |  |  | 80% | עברה |
| I | 2 | גיל חדש | "Alive" |  |  |  |  | 76% | סיבוב שני |
| II | 3 | חובי סטאר | "Papaoutai" |  |  |  |  | 74% | עבר |
| II | 4 | קיארה דופלה | "Euphoria" |  |  |  |  | 65% | סיבוב שני |
| III | 5 | נופר סלמאן | "Russian Roulette" |  |  |  |  | 86% | עברה |
| III | 6 | ולמה (מתן ולנר וחן אלמקיאס) | "Russian Roulette" |  |  |  |  | 43% | סיבוב שני |
שלב שני - כרטיס אחרון לגמר - 27 בפברואר 2016
| IV | 7 | קיארה דופלה | "Let It Go" |  |  |  |  | 58% | הודחה |
| IV | 8 | ולמה (מתן ולנר וחן אלמקיאס) | "Poker Face" |  |  |  |  | 28% | הודח |
| IV | 9 | גיל חדש | "גלים" | — | — |  |  | 65% | עברה |
מהלך התחרות > הגמר

הגמר שודר ב-3 במרץ 2016 והורכב משני שלבי דו-קרב.
מהלך התחרות > הגמר > שלב ראשון

בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם.
| דו קרב | סדר | שם המבצע | שם השיר | הצבעת השופטים> סקעת | הצבעת השופטים> מוקי | הצבעת השופטים> פלס | הצבעת השופטים> אטדגי | ציון | תוצאה |
| --- | --- | --- | --- | --- | --- | --- | --- | --- | --- |
| I | 1 | אלה דניאל | "Happy" |  |  |  |  | 67% | ניצלה מהדחה |
| I | 2 | חובי סטאר | "Stay with Me" |  |  |  |  | 79% | עבר |
| II | 3 | גיל חדש | "The Show Must Go On" |  |  |  |  | 49% | הודחה |
| II | 4 | נופר סלמאן | "מנגינה" |  |  |  |  | 76% | עברה |
בחירת השופטים:
הראל סקעת - אלה דניאל
מוקי - לא הצביע
קרן פלס - אלה דניאל
אסף אטדגי - אלה דניאל
מוקי לא היה צריך להצביע משום שכבר הוחלט כי אלה דניאל תינצל מהדחה.
מהלך התחרות > הגמר > שלב שני

בשלב השני כל מתמודד בחר וביצע שיר אחד מתוך שלושת השירים שוועדה מטעם רשות השידור בחרה לאירוויזיון. המתמודד עם הציון הגבוה ביותר זכה במקום הראשון ולייצג את ישראל באירוויזיון 2016. בשלב זה רק לקהל הייתה זכות הצבעה.
| סדר | שם המבצע | שם השיר | כותב ומלחין | מפיק מוזיקלי | ציון | מקום |
| --- | --- | --- | --- | --- | --- | --- |
| 1 | חובי סטאר | "Made of Stars" | דורון מדלי | חן מצגר-אדר | 68% | 1 |
| 2 | אלה דניאל | "Somebody Out There" | דוד ממן, פיליפ הלון | ינון יהל, רובי פאייר | 58% | 3 |
| 3 | נופר סלמאן | "Made of Stars" | דורון מדלי | עידו אוחיון | 67% | 2 |
| — | גיל חדש | "Follow the Sun" | סתיו בגר, תום גפן | סתיו בגר | — | — |
אחרי התחרות > הכנות

בעקבות ניצחונו של חובי סטאר בגמר הכוכב הבא לאירוויזיון 2016, ב-6 במרץ 2016 פורסם ב"ישראל היום" כי נערכו מפגשים מיוחדים בין חובי סטאר לבין טדי הפקות כדי לדון על האפשרות לשנות את השיר שלו לאירוויזיון כתוצאה מתגובות שליליות. חובי סטאר הקליט גרסה של השיר "Somebody Out There" של אלה דניאל, שנחשב כתחליף אפשרי. ב-7 במרץ פורסם כי "Made of Stars" נשאר השיר שייצג את ישראל בתחרות, אך השיר יעובד מחדש כדי שיתאים בצורה הטובה ביותר לחובי סטאר. הגרסה הסופית של השיר, שאורגן והופק על ידי חן מצגר-אדר, והווידאו-קליפ הרשמי, שצולם בתל אביב ובוים על ידי אלעד וייסמן ויואב צפיר, פורסם ב-13 במרץ.
אחרי התחרות > באירוויזיון

סטאר הגיע בערב הגמר למקום ה-14 עם 135 נקודות.
הערות שוליים

↑  יש לנו זוכה: חובי סטאר ייצג את ישראל באירוויזיון בשוודיה, באתר ‏מאקו‏, 3 במרץ 2016
↑  מילים לשיר איזה דפוק אני - אורן לב, באתר שירונט
↑  אפולו- "מוסיקה היא סם" - mako, נבדק ב-2021-02-16
↑  רן בוקר, האזינו: השירים המועמדים לייצג את ישראל באירוויזיון, באתר ynet, 1 במרץ 2016
רוח הטרור
לקריאה נוספת

ז`אן בודריאר, רוח הטרור בהוצאת רסלינג 2004. תרגום לעברית אמוץ גלעדי, עריכה מדעית: דרור משעני, 103 עמודים.
לסלו רוט

| --- | --- |

לסלו רוט בטימישוארה שברומניה ביוני 2013 בעת ביקור לרגל קונצרט
 לידה:  4 ביולי 1920  (בן 104) סאטו מארה, ממלכת רומניה רומניה
 מוקד פעילות:  ישראל
 מקום לימודים:  האקדמיה למוזיקה פרנץ ליסט בבודפשט 
 עיסוק:  מנצח, מלחין, מוזיקאי, פסנתרן ומעבד מוזיקלי, מנצח ומנהל מקצועי של מקהלת צדיקוב  מנצח ומנהל מקצועי של להקת הפולקלור אנחנו כאן מנצח בתזמורת הסימפונית ירושלים  מנצח ראשי של האופרה בטימישוארה   מנצח התזמורת הפילהרמונית של סאטו מארה
 שפה מועדפת:  רומנית 
 כלי נגינה:  תזמורת, פסנתר 
 פרסים והוקרה:  עיטור הכוכב של רומניה (3 באוגוסט 2022)  יקיר בת ים (2020) 
 
לַסלוֹ רוֹט (לפי השם הפרטי בהונגרית: László Roth; ברומנית: Ladislau Roth; נודע גם בכתיב Laslo Rooth; נולד ב-4 ביולי 1920) הוא מנצח תזמורות ומקהלות, מוזיקאי, פסנתרן, מלחין, מתזמר ומעבד מוזיקלי ישראלי הפועל גם ברומניה.
בין היתר כיהן כמנצח בתזמורת הסימפונית ירושלים, המקהלה הקאמרית תל אביב, מקהלת צדיקוב וכמנהלה המוזיקלי של להקת הפולקלור "אנחנו כאן", וכתב עיבודים מוזיקליים להצגות ולאלבומים רבים.
קורות חייו

לסלו רוט נולד ב-1920 לגיזלה וארמין רוט בעיר סאטו מארה שבעקבות מלחמת העולם הראשונה, עברה מידי האימפריה האוסטרו-הונגרית לרומניה.
החל בלימודי נגינה אצל מורה פרטית בגיל 11. באותה תקופה, ב-1931 עברה המשפחה לגור בעיר טימישוארה, בה ניהל האב חנות ובית חרושת קטן לאביזרי עור. ב-1940 ביקר רוט אצל דודנית בסאטו מארה ונשאר בחלק הצפוני של טרנסילבניה שסופח מחדש להונגריה עקב תכתיב וינה. המשפחה התאחדה מחדש בעיר אוראדיה. בגיל 21 החל ללמוד הלחנה וניצוח באקדמיה למוזיקה בבודפשט.
אולם ב-1943 הפסיק את לימודיו עקב חקיקה אנטישמית. בתקופת השואה, לאחר שב-1944 הוקם זמנית גטו באוראדיה, הוא הועבר לשם עם הוריו. לאחר שישה שבועות, ב-20 במאי 1944 נשלח עם הוריו לאושוויץ. אמו וקרובי משפחה אחרים נשלחו מיד אל מותם. במשך חמישה שבועות עבד בפינוי גופות מן הקרמטוריום. לאחר מכן התנדבו הוא ואביו לחטוב עצים ביער ונשלחו למחנה חוץ של מאוטהאוזן, שפעל ליד מלק, שם הוגדרו כאסירים פוליטיים. רוט ושבעה אסירים בעלי רקע מוזיקלי נבחרו לשמש כתזמורת המחנה. לתזמורת לא היה פסנתר, לכן רוט למד לנגן באקורדיון. הוא העיד: "מוזיקה אמורה לעשות את האנשים מאושרים, אבל אנחנו ניגנו בהוצאות להורג של אנשים שניסו לברוח מהמחנה". ממאוטהאוזן הועבר רוט לאבנזה ושם שוחרר על ידי הצבא האמריקאי. גם אביו שרד את השואה. לאחר שחרורו למד מוזיקה באקדמיה למוזיקה ע"ש פרנץ ליסט בבודפשט.
ב-1947 שב לרומניה, שם נשכר כמתרגל באופרה הממלכתית בטימישוארה, שנוסדה אז. ב-1948 הופיע לראשונה כמנצח במופעי בלט ובאותה שנה מונה למנצח של אנסמבל אמנותי פועלי לשירים וריקודים "הלהבה" (Flacăra). עם האנסמבל יצא לסבבי הופעות בבולגריה, אלבניה ויוגוסלביה. כעבור שנה, ב-1949, קיבל מינוי רשמי של מנצח באופרה הרומנית הלאומית של טימישוארה. באותה שנה בוצעה לראשונה בפילהרמונית יצירה שהוא הלחין, "שני ריקודים רומנים", בניצוחו של מירצ'אה פופה. ב-1953 זכה לקבל את תפקיד המנצח הראשי של האופרה, ועד 1958 ניצח ב-734 מופעים של 35 אופרות, אופרטות ובלטים. ב-1958, לאחר שהגיש בקשה לעלות לישראל, סולק מתפקידו.
קורות חייו > בישראל

ב-1960 עלה לישראל עם אשתו, סוזנה (לבית בריק) בנו, ועם אביו ואשתו השנייה והתיישב בבת ים. במשך כשנתיים וחצי עבד באופרה הישראלית כמנצח ולאחר מכן ניצח על המקהלה הקאמרית תל אביב וכן ניצח על התזמורת הסימפונית ירושלים, על מקהלת קול ישראל, ועל תזמורת הבידור של קול ישראל.
ב-1965 התמנה למנצחה (השלישי במספר) של מקהלת צדיקוב וכיהן בתפקידו עד 1981. רוט כיהן בצוות השופטים הבוחנים בתוכנית "תשואות ראשונות". הוא לימד ניצוח באקדמיה למוזיקה ולמחול בירושלים ועם תלמידותיו נמנתה נורית הירש.
לסלו רוט ניצח על פסטיבלי הזמר והפזמון תשכ"ט-1969 (אשר היה הראשון ששודר בשידור חי בטלוויזיה) ותשל"א-1971. מ-1971, ניצח לסלו רוט על האופרה הישראלית; במסגרת זו ניצח בין היתר על האופרה "ברון הצוענים" ב-1971 וכן על הביצוע הראשון בישראל של האופרה "אאידה" ב-1972 (בתפקיד הראשי שרה נתניה דברת).
באמצע שנות ה-70 התמנה למנהל המוזיקלי של להקת הפולקלור של יוצאי ברית המועצות, "אנחנו כאן". בסוף שנות ה-70 היה היועץ המוזיקלי/המנצח של תזמורת נתניה.
לאורך שנות פעילותו כתב לסלו רוט עיבודים מוזיקליים להצגות תיאטרון וכן לאלבומים, בהם אלבומיו של מאור כהן "פרחי הרע - מאור כהן שר בודלר" (2005) ו"החופש הגדול" (2013), אשר הופקו על ידי נכדו של לסלו רוט, פיטר רוט.
בנו, פאול רוט, גיטריסט, שירת בשנות ה-60 בלהקת פיקוד הצפון.
קורות חייו > מחוץ לישראל

בשנים 1967–1968 ניצח בדרום אפריקה, ב-1968 עבד עם רדיו קופנהגן, וב-1970 ניצח למשך עונה אחת ב"לנדסתיאטר" של זלצבורג.
בשנת 1980 זכה למשרת ניצוח באופרה של מקסיקו סיטי בעקבות המלצה של פלסידו דומינגו, עמו עבד באופרה הישראלית בתחילת שנות ה-60. בשנת 1990 שב לישראל.
בשנים 1985 ו-1987 ניצח על קונצרטים בארצות הברית.
משנת 1989 החל לשתף פעולה עם בתי האופרה של טימישוארה, בראשוב ובוקרשט ברומניה.
רוט ניצח גם על התזמורת הפילהרמונית של סאטו מארה (Filarmonica Dinu Lipatti Satu Mare).
פרסים ואותות הוקרה

2019 - יקיר העיר טימישוארה ברומניה.
חבר לשם כבוד של בית האופרה בטימישוארה כאחד ממייסדיה.
ב-3 באוגוסט 2022 קיבל רוט את עיטור המסדר כוכב רומניה בדרגת אביר מטעם נשיא רומניה. טקס הענקת האות התקיים בתל אביב במעמד השרה אורית פרקש-הכהן וחברת הכנסת לשעבר קולט אביטל, ילידת רומניה. במהלך הטקס בירכו את רוט בווידאו השרים בני גנץ וחילי טרופר.
ראו גם

נגינה בכפייה בשואה
הערות שוליים

↑  איתי חכמה, לסלו רוט ניצח את הנאצים, ובגיל 97 עדיין מנצח על תזמורות בכל העולם, באתר Xnet‏, 11 באפריל 2018
↑  [ https://timpolis.ro/ladislau-roth-supravietuitor-al-lagarelor-naziste-pierderea-mamei-la-auschwitz-ma-urmareste-toata-viata/ Melania Cincea - מלניה צינצ'ה - ראיון עם לסלו רוט במגזין "טימפוליס" ב-26 בינואר 2022]
↑   בן שלו, המנצח והמעבד לסלו רוט: "מוזיקה אמורה לעשות אנשים מאושרים. אנחנו ניגנו בהוצאות להורג", באתר הארץ, 21 ביולי 2020
↑  תמר אבידר, מסך ומסכה | יותר מנויים - פחות "מיוחדים", מעריב, טור 1, 26 בספטמבר 1962.
↑  התזמורת הפילהרמונית הישראלית, לוח קונצרטים, דבר, 11 בנובמבר 1962.
↑  ארנון וגדעון גרייף, תזמורת הבידור של קול ישראל: פרק נשכח בתולדות המוזיקה הישראלית, בבלוג "עונג שבת", 1 באפריל 2022
↑  פסטיבל הזמר והפזמון הישראלי תשכ'ט, באתר "הפסטיבלים".
↑  פסטיבל הזמר והפזמון 1971, באתר רשות השידור.
↑  ביקורת: מרים בר, "ברון הצוענים" באופירה, דבר, 15 ביולי 1971.
↑  אנחנו כאן שוב לאירופה, דבר, 1 בפברואר 1976.
↑  קונצרט בכורה של תזמורת נתניה, דבר, 14 באפריל 1974; רדיו, דבר, טור 1, 5 בינואר 1978.
↑  סילווה נסיכת הצ'רדש תועלה על ידי תיאטרון מחזמר, דבר, 12 בנובמבר 1965.
↑  אור ברנע, נס קפה בטירה של דרקולה, באתר ynet, 9 בנובמבר 2011.
↑  השיר "אהבה" מתוך האלבום "החופש הגדול", באתר הרשמי של מאור כהן.
↑  Seara de opera reusita la Filarmonica Dinu Lipatti, Informaţia Zilei Satu Mare, 14 Octombrie 2008, in Ziare.com.
↑  טקס הענקת עיטור כוכב רומניה ללדיסלאו רוט, באתר שגרירות רומניה בישראל, 8 באוגוסט 2022 (ברומנית).
| --- | --- |
בקרת זהויות :  NLI: 987007288953905171  GND: 1215950330  ISNI: 0000 0000 2340 3962  MusicBrainz: 147ab004-d5de-4d47-905e-44b325337914  VIAF: 57983598   WorldCat (עם VIAF): 57983598
מובייק

| --- | --- |


 נתונים כלליים
 מייסדים:  הוּ ווֵי-ווֵי   דייוויס וואנג   קְסִיָה יִפִּינְג (ראש מעבדת תנועה חכמה)
 תקופת הפעילות:  2015–הווה (כ־9 שנים)
 חברת אם:  מייטואן-דיאנפינג (אנ')
 מיקום המטה:  הרפובליקה העממית של סין היידיאן דיסטריקט, בייג'ינג, סין
 ענפי תעשייה:  תחבורה
 מוצרים עיקריים:  שירותי אופניים שיתופיים ללא תחנות-עגינה
 נשיא:  אריק יו ליו
 יו"ר:  וואנג שינג
 מנכ"ל:  הוּ ווֵי-ווֵי דייוויס וואנג (לשעבר)
  
 mobike.com
 
מובייק (באנגלית: Mobike, בסינית: 摩拜单车, פין-יין: mó bài dān chē), הידועה גם בשם מייטואנְבייק, היא חברה המפעילה שירות לשכירת אופניים שיתופיים ללא תחנות עגינה הממוקמת בבייג'ינג, סין ואשר נוסדה על ידי בייג'ינג מובייק טכנולוגיות בע"מ (בסינית: 北京摩拜科技有限公司). על פי מספר האופניים של מובייק, החברה הוכרזה כמפעילת האופניים השיתופיים הגדולה בעולם, ובדצמבר 2016, הפכה את העיר שאנגחאי לעיר בעלת כמות האופניים השיתופיים הגדולה ביותר.
ביוני 2017, גייסה מובייק 600 מיליון דולר במימון E Series בראשות טנסנט, והביאה את גיוס הכספים של החברה ב-2017 באופן עצמאי למיליארד דולר. באותו חודש, החברה הוערכה ב-3 מיליארד דולר.
באפריל 2018, מובייק נרכשה על ידי חברת האינטרנט הסינית מייטואן-דיאנפינג (אנ') תמורת 2.7 מיליארד דולר.
באוגוסט 2018, השיקה מוביק גרסה חשמלית של האופניים הכתומים שלה.
פעילות

נכון לשנת 2018, מובייק פועלת ביותר מ-200 ערים וב-19 מדינות בעולם.
פעילות > אסיה

ערים בסין בהן פועל השירות של מובייק כוללות את בייג'ינג, שאנגחאי, גואנגג'ואו, שנג'ן, צ'נגדו, לאנג'ואו, נינגבו, שיאמן, פושאן, ג'והאי, צ'אנגשה, חפיי, שאנטואו, האיקואו, דיאנג, נאן-נינג, גווייאנג, שיאן, ונג'ואו וווהאן. עם זאת אין הגבלה על ערים אלו וניתן לעבור מעיר אחת לאחרת.
הפעילות של החברה בסינגפור, השוק הראשון שלה בחו"ל, החלה ב-21 במרץ 2017.
השירות של מובייק ביפן הושק ב-22 ביוני 2017 ופוקואוקה הייתה העיר הראשונה בה החברה פעלה ביפן. על מנת להשיג משיכה של לקוחות לעסקי האופניים החשמליים של החברה בעיר אוסקה, פנסוניק שיתפה פעולה עם חברת מובייק הסינית כדי לחקור את האפשרויות של שירות שיתוף אופניים חשמליים ביפן.
ב-31 באוגוסט 2017 הודיעה מובייק על ההשקה הרשמית של שירותה בתאילנד בנוסף לשותפותה עם AIS,‏ Central Pattana ו-Kasertsat University. בתחילת 2018, צוות חברת מובייק התאילנדית השיקה את שירותה בעיר השנייה שלה - צ'יאנג מאי - העיר הגדולה ביותר בצפון תאילנד. ההשקה של מובייק נעשתה ישירות בקנה אחד עם יוזמת "התחבורה הלא-ממונעת" של הממשלה (NMT), אשר מתמקדת בקידום תיירות ירוקה באמצעות פיתוח מערכת תחבורה עירונית בת-קיימא.
מובייק השיקה רשמית את שירותה במלזיה ב-6 בספטמבר 2017, יחד עם האופניים הראשונים שהגיעו לסטיה אלם ולסייברג'איה חודש מאוחר יותר.
באוסטרליה, השירות הושק בסידני בנובמבר 2017 ובגולד קוסט, קווינסלנד בפברואר 2018.
במאי 2018 השיקה מובייק את שירותה בישראל בערים תל אביב, רמת גן, גבעתיים, רחובות וקריית ביאליק.
ב-11 במרץ 2019 דרשה חברת מובייק לוותר על רישיון שיתוף האופניים שלה ולהפסיק את כל פעילותה בסינגפור. גורלם של 25,000 אופניים שהובאו לשם עדיין לא ידוע.
פעילות > אירופה

בקיץ 2017, מובייק השיקה את שירותה במנצ'סטר, בריטניה. זו הייתה העיר המאה של מובייק, והראשונה מחוץ לאסיה. בספטמבר 2017, מובייק הרחיבה את שירותה ללונדון, ובמהירות הלכה להשיק את שירותה בניוקאסל. באוקטובר 2017 השיקה מובייק את שירותה באוקספורד. ביוני 2018, השיקה מובייק את שירותה בקיימברידג'. בספטמבר 2018, הודיעה מובייק כי ויתרה על פעילותה במנצ'סטר.
באיטליה, מובייק החלה את פעילותה בפירנצה ביולי 2017, ואחריה במילאנו באוגוסט 2017, טורינו וברגאמו בנובמבר 2017, פזארו ומנטובה במרץ 2018, רג'ו אמיליה במאי 2018, ובבולוניה ביוני 2018.
ב-9 בנובמבר 2017 הושק רשמית שירות מובייק ברוטרדם, הולנד. בטקס נכחה האורחת המיוחדת צ'נטאל בלאק, אלופת העולם ברכיבה על אופניים במרוץ הנשים 2017. מובייק הרחיבה את שירותה בהולנד ביוני 2018 עם השקת שירות מובייק בדלפט. במרץ 2019 המשיכה מובייק בהרחבתה בהולנד עם שירות חדש בהאג.
בגרמניה, מובייק השיקה את שירותה ב-21 בנובמבר 2017 באמצעות פריסת 700 אופניים בברלין, מה שהפך אותה לעיר המאתיים ברחבי העולם עם פעילות שיתוף האופניים של מובייק. מובייק התרחבה במהירות בגרמניה על ידי השקת שירותה בדיסלדורף במאי 2018, ואחריה בקלן ביולי 2018 ובהאנובר בספטמבר 2018.
בצרפת, השירות הושק בפריז ב-24 בינואר 2018. בדצמבר 2018, מובייק ו-Transdev הודיעו על שותפות בלעדית ביניהן.
בספרד, החלה פעילותה הראשונה של מובייק במדריד ב-18 ביוני 2018. ספרד הייתה המדינה ה-19 של מובייק בה החברה פעלה ובה הייתה תמיכה באסטרטגיית הניידות העירונית של העיר על ידי קריאה להגברת השימוש בתחבורה נטולת פחמן. בספטמבר 2018 נכנסה מובייק אל ל'הוספיטלט דה ליוברגט (ספ') הודות להסכם עם מועצת העיר. ליוברגט היא עיר שכנה לברצלונה והעיר השנייה בעלת צפיפות האוכלוסין הגבוהה ביותר באירופה. ב-26 בספטמבר 2018, השיקה מובייק את שירותה בסרגוסה והפכה אותה לעיר השלישית של החברה בספרד. בפברואר 2019, למובייק הוענק אישור להשיק אופניים חשמליים במדריד.
באלבניה, מערכת שיתוף האופניים של מובייק הושקה בטירנה ב-8 ביוני 2018.
פעילות > אמריקה

ב-20 בספטמבר 2017, שירות האופניים הראשון של מובייק בארצות הברית החל מוושינגטון. עם זאת, לאחר פחות משנת שירות, ביולי 2018, מובייק הפסיקה את פעילותה בוושינגטון. ב-22 בדצמבר 2017, מובייק החלה את פעילותה בשארלוט, קרוליינה הצפונית ומאוחר יותר גם בסן דייגו ב-23 בפברואר 2018. פעילותה של מובייק בדה וודלנדס, טקסס החלה בינואר 2018 ופסקה באוקטובר 2018.
בפברואר 2018, מובייק החלה את פעילותה במקסיקו סיטי וסנטיאגו, צ'ילה.
פעילות > ישראל

חברת CAR2GO מקבוצת שגריר השיקה את מיזם האופניים השיתופים, מובייק בישראל. בינואר 2018 דיווחה שגריר כי חתמה על הסכם, באמצעות צד שלישי –מובייק ישראל, עם ענקית הטכנולוגיה הסינית MOBIKE.
בפברואר 2018 השירות החל לפעול בערים תל אביב ורמת גן. החברה ייבאה לישראל 2,500 זוגות אופניים (שאושרו על ידי מכון התקנים), האופנים מחוברים למערכת GPS המאפשרת מעקב צמוד אחר תנועת האופנים במטרה לשלוט בצי האופנים ועל מנת למנוע מקרי גניבה.
באפריל 2018 החברה החלה בפיילוט ניסיוני בחינם במספר רשויות ביניהן, ראשון לציון, רחובות, קריית ביאליק, קריית מוצקין, קדימה צורך, אזור ים המלח והכנרת, הרצליה, אשדוד וירושלים.
במרץ 2019 מובייק הסינית סגרה את פעילות החברה באסיה ובאוסטרליה ובשאר השווקים שבה היא פועלת כולל ישראל. עקב עלויות תפעול כבדות והתחרות מתגברת המערימים עליה קשיים בפעילותה מחוץ לסין. בעקבות שירותי קורקינטים חשמליים שיתופיים שצברו תאוצה וצמיחה מהירה ברחבי העולם כולל בישראל, ההצלחה הזו הגיעה על חשבון שירותי האופניים השיתופיים.
תכונות ועיצוב

כפי שתוארו על ידי החברה, אופני מובייק נועדו לפתור את "בעיית הקילומטר האחרון" שבה הנוסעים נאלצים להתמודד עם הבעיה בה הם נתקעים מעט רחוק מיעדם להליכה, אבל קרוב מדי להצדקת הסיבה לשלם על נסיעה במונית או העיכוב בהמתנה אליה. בדומה לשירות Call a Bike בגרמניה, כל אופני מובייק מגיעים עם מנעול אלקטרוני הנשלט דרך האינטרנט והנפתח באופן אוטומטי אך דורש נעילה ידנית לאחר השימוש.
אופני מובייק מופעלים על ידי גנרטור קטן המותקן על הגלגל האחורי לצורך הפעלת המנעול, או על ידי תא סולארי במספר דגמי אופניים. הבלם בצורת דיסק אשר עליו נרשם פטנט אמור להחזיק מעמד מעל 10,000 ק"מ של רכיבה מבלי שיתקלקל.
מובייק יצרה שותפות עם קוואלקום (תוך שימוש בשבב ה-IoT‏ MDM9206 שלהם) ועם Gemalto על מנת להשתמש בטכנולוגיות NB-IoT כדי לספק חיבור לטלפון הנייד עבור האופניים.
האופניים של חברת מובייק באים בשתי גרסאות, שתיהן מחייבות סריקה של קוד QR ייחודי כדי לשחרר את נעילתן:
תכונות ועיצוב > מובייק קלאסיק

מובייק קלאסיק, או "מובייק", היא הגרסה הרגילה של אופני מובייק. לגרסה זו שלדה בצורת V העשויה כולה מאלומיניום, צמיגים לא פנאומטיים ומערכת הנעה רגילה. במקום חוטי תיל קונבנציונליים, היא משתמשת בחמש ערכות של שני מוטות מתכת עבים, תואמים והממוקמים בזווית של 72 מעלות אחד מהשני, כדי לשפר את העמידות שלהם ולהביא לעלויות תחזוקה נמוכות יותר. מספר הזיהוי של האופניים מוטמע על גבי החלק האחורי של השלדה.
משכירי האופניים יכולים לסרוק את קוד ה-QR, אשר מופיע בבסיס של הידית וכן על גבי המנעול חכם.
המושב, הידית והמנעול החכם הם בצבע שחור, הגלגלים בצבע כתום וגוף האופניים בצבע כסף מתכתי.
משקלם של האופניים הוא 25 ק"ג.
חלק מהמשתמשים התלוננו על משקלו של המובייק קלאסיק ועל החוסר בנוכחותה של סלסלת אופניים (שמוכרת על ידי מובייק כ"מניעת פרסומות זבל"), וכן התלוננו על הקושי לשמור על שיווי-משקל בניסיונות הרכיבה הראשונים שלהם. תלונות אלו הובילו מאוחר יותר להשקת הדגם השני של האופניים של החברה: "מובייק לייט" (Mobike Lite), הפותר את הבעיות אליהן המשתמשים נקלעו במובייק קלאסיק.
תכונות ועיצוב > מובייק לייט

מובייק לייט (Mobike Lite) ידוע באופן בלתי רשמי כ"הדור השני". דגם זה משתמש בחוטי תיל ובשרשרת הנעה רגילה כדי לספק מומנט לגלגל האחורי. מספר הזיהוי נמצא בצד ימין על לוח פלסטיק המגן על השרשרת. קוד ה-QR עבר לקצה הפגוש האחורי.
מובייק לייט מגיע עם סל מתכת ועליו מותקן פאנל סולארי המפעיל את המנעול המופעל על ידי סריקת קוד ה-QR ואת מכשיר ה-GPS. הגלגלים צבועים בצבע כתום.
לדגמים החדשים יותר של מובייק קלאסיק ומובייק לייט יש מושבים מתכווננים. משקלו של המובייק לייט הוא 17 ק"ג.
תכונות ועיצוב > הדור השני

על פי הודעה מחברת מובייק, קבוצות קטנות של הדור השני של אופני מובייק, קלאסיק ולייט יחדיו, יתפרסו באזורי השירות של החברה. דיווחים מצביעים על כך כי האופניים של הדור השני ישתמשו במעמד אלומיניום עמיד יותר, בניגוד לדור שעבר בו השתמשה החברה בפלסטיק קשה לייצור המעמד. הדור השני של האופניים של מובייק יכיל מושב חדש מתכוונן שבו הונמכה לשונית המתכת הקטנה ליד בסיס המושב. בנוסף, הדור השני של מובייק קלאסיק מכיל סל לצורך הנחת חפצים בזמן הרכיבה על האופניים.
ערכת הצבעים של הדור השני של מובייק לייט משתנה לכתום על השפה הפנימית וחוזרת לשחור עבור הצמיג.
גישה

הגישה לאופני מובייק מחייבת שימוש ביישום של מובייק, אשר לוקח הפקדה מינימלית של יחידה אחת של מטבע ספציפי למדינה, כדי לוודא שהפרטים שהמשתמש סיפק על התשלום נכונים. כל משתמש נדרש להירשם באמצעות מספר הטלפון הנייד שלהם. בסין המשתמשים חייבים גם לרשום את מספר הזיהוי הלאומי שלהם כפי שנדרש על ידי תקנות השלטון המקומי. בהתאם לכך, היישום אינו מאפשר למשתמשים מתחת לגיל 14 להשתמש בו באמצעות שימוש במספר הזיהוי.
כדי להשתמש באופניים, יש לשחרר את הנעילה של האופניים באמצעות היישום הנייד. היישום רושם את המרחק, את משך הנסיעה ואף את האנרגיה שהמשתמש ניצל תוך שימוש באופניים. כאשר זמן השכרת האופניים נגמר, העלות שהוגדרה מתחילת הנסיעה מועברת מחשבון המשתמש למובייק.
גישה > תשלום

חברת מובייק לא מפעילה שירותים לא-מקוונים, ומשום כך היישום שלה מקבל רק אמצעי תשלום באופן מקוון דרך AliPay,‏ WeChat Pay או כרטיס אשראי. היישום דורש מהמשתמש יתרה חיובית בחשבון הבנק שלו בעת שהוא מתחיל להשכיר אופניים, אולם הוא רשאי לעבור ליתרה שלילית בזמן הנסיעה.
החברה בעבר דרשה פיקדון על מנת להשתמש בשירות בסין, אולם היא סיימה את הנוהג ביולי 2018. המשתמשים חופשיים למשוך את הפיקדון שלהם מהשירות בכל עת כל עוד אין להם יתרה שלילית בחשבון הבנק שלהם.
גישה > ניקוד מובייק

היישום של חברת מובייק משתמש במערכת בשם "ניקוד מובייק" ("Mobike Score") כדי לעקוב אחר התנהגות המשתמשים. מערכת הניקוד מורכבת מחמש רמות: מעולה (1000-701), טוב מאוד (700-601), טוב (600-501), מספיק (500-301) וגרוע (300-0). ניקוד מובייק של המשתמשים משפיע על תעריפים עתידיים ושימוש במערכת. כל משתמש חדש מתחיל אוטומטית עם ציון "טוב" של 550 נקודות. משתמשים צוברים נקודות עבור פעולות שונות, כגון דיווח על בעיות במערכת או בחניה באזורים מועדפים עם ביקוש גבוה יותר, וכן יכולות להיגרע מהם נקודות עבור פעולות מזיקות למערכת, ועם זאת גם החשבון איתו נרשמו לשירות של מובייק עלול להיחסם, בכפוף לערעור, אם הניקוד של המשתמש יורד מתחת ל-100.[דרוש מקור]
בעיות

למובייק מספר בעיות מעשיות. אנשים רבים מתלוננים על האופניים של החברה הגורמים לבעיות בתנועה, שכן אין להם תחנות חניה קבועות. המשתמשים באופניים של מובייק יכולים להשאיר אותם היכן שהם עלולים לגרום לחסימת התנועה.
בחלק מהשווקים הגלובלים, כדוגמת בריטניה, דווחו השחתות רבות כלפי האופניים של מובייק.
ראו גם

תל-אופן
Car2Go
דנה כוכבי

| --- | --- |
אין תמונה חופשית
 לידה:  2007 (בת 17 בערך) 
 הדרגה הגבוהה ביותר:  אמן פיד"ה 
 מד כושר מרבי:  2362 (דצמבר 2024)
 מד כושר נוכחי:  2362 (דצמבר 2024)
 מדינה:  ישראל ישראל
 
דנה כוכבי (נולדה ב-2007) היא שחמטאית ישראלית בדרגת אמן פיד"ה. חברת נבחרת הנשים של ישראל.
בספטמבר 2024 באולימפיאדת השחמט ה-45 זכתה במדליית זהב אישית בלוח המילואים (החמישי) והייתה ליחידה בתחרות שניצחה את כל משחקיה (8).
נכון לדצמבר 2024, כוכבי נמצאת בשיא כושרה ומדורגת במקום ה-82 בין הנשים בעולם לפי מד כושר.
כמו כן, כוכבי בת ה-17, מדורגת במקום החמישי בעולם לנערות עד גיל 18.
ביוגרפיה

כוכבי החלה לשחק שחמט בגיל 9, והחלה לשחק ולהתאמן במועדוני שחמט בעקבות אחיה הגדול, אורי כוכבי (כיום אמן בינלאומי).
היא לומדת בתיכון אוהל שם ברמת גן, משחקת במועדון השחמט העירוני אטיוד רמת גן, ומאמניה הם רב-אמן אורי קובו ואמן בינלאומי דוד גורודצקי.
כוכבי הייתה חברת נבחרת ישראל בשחמט לאולימפיאדת השחמט 2024, שנערכה בבודפשט, שבהונגריה. היא שיחקה בלוח המחליפות (החמישי), וניצחה בכל שמונת משחקיה, וקיבלה מדליית זהב אישית.
באליפות אירופה בשחמט 2024, שנערכה במונטנגרו, זכתה כוכבי במדליית כסף. בעקבות ביצועיה בתחרויות באותה שנה, הועלתה בדצמבר 2024 לדרגת אמן פיד"ה.
קבלת דרגות בינלאומיות

2023 - אמן פיד"ה לנשים
2024 - אמן פיד"ה